Source: https://www.podnikajte.sk/dan-z-prijmov/danove-priznanie-fyzickej-osoby-typ-b-2018
Timestamp: 2019-10-20 20:13:06+00:00

Document:
Daňové priznanie fyzickej osoby typ B za rok 2018 | Podnikajte.sk
Ako sme už uviedli, každá fyzická osoba, ktorá dosiahla v roku 2018 zdaniteľné príjmy (t. j. príjmy, ktoré sú predmetom dane a nie sú od dane oslobodené) presahujúce sumu 1 915,01 eura, je povinná vysporiadať svoju daňovú povinnosť, a to prostredníctvom:
podania daňového priznania k dani z príjmov,
Sú však aj prípady, kedy je fyzická osoba povinná podať daňové priznanie k dani z príjmov, a to aj napriek tomu, že jej zdaniteľné príjmy nepresiahli sumu 1 915,01 eur. Fyzická osoba je povinná podať daňové priznanie aj v prípade, ak:
Čo je predmetom dane z príjmov?
Daňové priznanie k dani z príjmov fyzickej osoby podáva fyzická osoba, ktorá dosiahla v roku 2018 príjmy, ktoré sú predmetom dane a sú uvedené v zákone č. 595/2003 Z.z. o dani z príjmov v znení neskorších predpisov (ďalej len „zákon o dani z príjmov“). Ide o tieto príjmy:
príjmy zo závislej činnosti (podľa § 5 zákona),
príjmy z inej samostatnej zárobkovej činnosti (podľa § 6 ods. 2),
príjmy z prenájmu (podľa § 6 ods. 3),
príjmy z použitia diela a umeleckého výkonu (podľa § 6 ods. 4 zákona o dani z príjmov),
príjmy z kapitálového majetku (podľa § 7),
ostatné príjmy (podľa § 8).
Je potrebné upozorniť, že ak bude mať fyzická osoba zdaniteľné príjmy len podľa § 5, t. j. zo závislej činnosti, podáva daňové priznanie k dani z príjmov – typ A alebo môže požiadať zamestnávateľa o vykonanie ročného zúčtovania dane, a to v termíne do 15.2.2019. Viac informácií o ročnom zúčtovaní dane si môžete prečítať v článku Ročné zúčtovanie dane za rok 2018 (v roku 2019).
Ak bude mať fyzická osoba zdaniteľné príjmy aj iné ako len zo závislej činnosti (t. j. podľa § 5), je povinná podať daňové priznanie k dani z príjmov – typ B.
Ako podať daňové priznanie k dani z príjmov typu B za rok 2018?
Prinášame vám vzor daňového priznania k dani z príjmov za rok 2018 typu B na stiahnutie.
daňový bonus na dieťa: vo výške 256,72 eur/ročne na 1 dieťa, a to v prípade, ak ročné príjmy fyzickej osoby presiahnu sumu 2 880 eur (t. j. minimálny príjem 2880,01 eur) a v prípade, že si fyzická osoba alebo druhý z manželov neuplatňoval tento daňový bonus v priebehu zdaňovacieho obdobia. Viac o daňovom bonuse na dieťa v článku Daňový bonus na dieťa v roku 2018
daňový bonus na zaplatené úroky: vo výške 50 % zo zaplatených úrokov z úveru na bývanie do sumy 50 000 eur, maximálne však 400 eur ročne. Viac o daňovom bonuse na zaplatené úroky Daňový bonus na hypotéky pre mladých od roku 2018,
nezdaniteľné časti základu dane: toto daňové zvýhodnenie si môže uplatniť len fyzická osoba, ktorá má tzv. aktívne príjmy (t. j. príjmy zo závislej činnosti, z podnikania a z inej samostatnej zárobkovej činnosti). Fyzická osoba po splnení podmienok nároku si môže uplatniť nezdaniteľnú časť základu dane na daňovníka, na manžela/manželku, na príspevky na doplnkové dôchodkové sporenie (III. pilier) a na kúpeľníctvo. Viac o nezdaniteľných častiach si môžete prečítať v článku Nezdaniteľné časti základu dane v roku 2018.
Fyzická osoba, ktorá poberala dôchodok uvedený v § 11 ods. 6 zákona (napr. starobný dôchodok, predčasný starobný dôchodok a pod.) na začiatku zdaňovacieho obdobia, t. j. na začiatku roka 2018 alebo bol fyzickej osobe tento dôchodok spätne priznaný k začiatku zdaňovacieho obdobia, potrebuje v daňovom priznaní uviesť úhrnnú sumu dôchodku v eurách, nakoľko o túto sumu vyplateného dôchodku sa znižuje fyzickej osobe nezdaniteľná časť základu dane na daňovníka.
Články, ktoré vám môžu pomôcť pri vypĺňaní daňového priznania k dani z príjmov fyzickej osoby za rok 2018:
Daňové priznanie k DPFO Daňové priznanie za rok 2018 Daň z príjmov FO Živnosť

References: § 5
 § 6
 § 6
 § 6
 § 7
 § 8
 § 5
 § 5
 § 11